คือโดยทั่วไปเป็นคนที่ประเดือนมาไม่ค่อยปกติ จะมาในช่วงเดียวกันแค่ 3-4 เดือน หลังจากนั้นก็จะมาในเวลาใหม่ และประจำเดือนมาเยอะมาก ในหนึ่งวันต้องเปลี่ยน 2-3 แผ่น จะมาประมาณ 5-7 วัน แต่ช่วงหลังๆมา ประจำเดือนเริ่มมาไม่สม่ำเสมอ บางเดือนมา บางเดือนไม่มา และมาน้อย น้อยมาก แค่แบบเป็นหยดๆ 2-3 หยดแค่นั้น และจะมาประมาณ 7-10 วัน หรือบางเดือน จะมาแค่ 2 วันแล้วหายหายไป 1 วันแล้วก็กลับมาเป็นใหม่ แล้วเมื่อเดือน พ.ค มีประจำเดือน ( มาน้อยมาก น้อยจนไม่เหมือนประจำเดือน ) ตั้งแต่วันที่ 2-6 แล้วหายในวันที่ 7 เลยคิดว่าหายแล้ว แล้วมีอะไรกับแฟนในวันที่ 7 ไม่ป้องกันแต่หลั่งนอก พอมาวันมี่ 8 ประจำเดือนก็มาอีก จนถึงวันที่ 12 แล้วก็หายไป เมื่อถึงวันที่ 23 ก็มีเลือดมาอีกแต่น้อยมาก แล้วก็ไม่แน่ใจว่าประจำเดือนมาอีกมั้ย เพราะบางวันมีแค่เหลือมาไม่กี่หยดพอให้เลอะ บางวันก็ไม่มี เลยไม่แน่ใจว่าใช่ประจำเดือนมั้ยเราก็เลยไม่ได้นับ จนถึงวันนี้ 22 ก.ค. ก็ยังไม่เห็นมีประจำเดือนมาแบบติดๆกัน หรือไม่เห็นมีเลือดออกมาพอที่จะให้คิดว่าเป็นประจำเดือนได้เลย แบบนี้พอสรุปได้ว่าเรามีโอกาสท้องมั้ย?
สวัสดีค่ะ ในกรณีนี้การที่มีประจำเดือนมาไม่ตรงตามรอบ อาจเป็นเลือดที่ออกจากสาเหตุอื่นที่ไม่ใช่ประจำเดือนเลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูกแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปหากเป็นการตั้งครรภ์ ก็น่าจะเป็นครรภ์ที่ไม่ปกติ คือมีภาวะแทรกซ้อน และถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง